joelniklaus/EU_Wikipedias huggingface dataset:
Μέισον Γκρίνγουντ

Ο Μέισον Γουίλ Τζον Γκρίνγουντ (Mason Will John Greenwood, 1 Οκτωβρίου 2001) είναι Άγγλος ποδοσφαιριστής. Είναι γνωστός για την εκτελεστική του δεινότητα και την ταχύτητά του.

Ο Γκρίνγουντ έγινε μέλος των ακαδημιών της Μάντσεστερ Γιουνάιτεντ σε ηλικία 6 ετών και πραγματοποίησε το ντεμπούτο του με την κύρια ομάδα τον Μάιο του 2019. Ήταν για πρώτη φορά βασικός το Σεπτέμβριο του 2019 στο αγώνα του Europa League εναντίον της Αστάνας, όπου σκόραρε και έγινε τότε ο νεότερος σκόρερ του συλλόγου σε ευρωπαϊκό επίπεδο, σε ηλικία 17 ετών και 353 ημερών. Την πρώτη του σαιζόν στην ομάδα σε 26 αγώνες σκόραρε 8 φορές, κυρίως ερχόμενος ως αλλαγή.

Ο Γκρίνγουντ πραγματοποίησε το ντεμπούτο του με την Κ-21 εθνική Αγγλίας το 2019. Το 2020 κλήθηκε για πρώτη φορά στην εθνική ανδρών και πραγματοποίηση την πρώτη συμμετοχή στις 5 Σεπτεμβρίου 2020.

Τον Ιανουάριο του 2022, κατηγορήθηκε για σεξουαλική κακοποίηση και επίθεση με αποτέλεσμα να προσαχθεί και να τεθεί εκτός της Μάντσεστερ Γιουνάιτεντ μέχρι νεοτέρας.

Παραπομπές

Άγγλοι ποδοσφαιριστές
Επιθετικοί ποδοσφαιριστές
Ποδοσφαιριστές Μάντσεστερ Γιουνάιτεντ
Ποδοσφαιριστές Εθνικής Αγγλίας Κ21
Ποδοσφαιριστές Εθνικής Αγγλίας
Παντοκράτορας Ζακύνθου

Για τον ομώνυμο οικισμό στην Πρέβεζα, δείτε: Παντοκράτορας Πρέβεζας

Ο Παντοκράτορας είναι πεδινός οικισμός της Ζακύνθου. Είναι χτισμένος σε υψόμετρο 65 μέτρων, στις χαμηλές πλαγιές του όρους Μεγάλο Βουνό. Βρίσκεται σε απόσταση 10 χιλιομέτρων νοτιοδυτικά της πόλης της Ζακύνθου και περίπου 4 χιλιόμετρα δυτικά του τουριστικού θερέτρου του Λαγανά. Μέχρι την 28η Αυγούστου 1912 ονομαζόταν Πισυνόντα -ονομασία που διορθώθηκε τότε σε Πεισινώντας- ενώ στις 5 Μαΐου 1915 έλαβε τη σημερινή του ονομασία. Ο πληθυσμός του, σύμφωνα με την απογραφή του 2011, είναι 925 μόνιμοι κάτοικοι.

Διοικητική εξέλιξη
Σήμερα αποτελεί έδρα τόσο της Τοπικής Κοινότητας Λαγανά όσο και της Δημοτικής Ενότητας Λαγανά του «Καλλικρατικού» Δήμου Ζακύνθου. Επί της διοικητικής μεταρρύθμισης «Καποδίστριας» υπήρξε η έδρα τόσο του Δήμου Λαγανά όσο και του ομώνυμου δημοτικού διαμερίσματος. Προ της εφαρμογής της διοικητικής μεταρρύθμισης «Καποδίστριας» αποτελούσε, και ήδη από την 28 Αυγούστου 1912, την Κοινότητα Παντοκράτορα (πρώην Πεισινώντα).

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).

Εξωτερικοί σύνδεσμοι 
Ο Παντοκράτορας στο χάρτη. toponavigator.com. Ανακτήθηκε: 06/07/2020.
Ε.Ε.Τ.Α.Α. - Διοικητικές μεταβολές Παντοκράτορα Ζακύνθου. eetaa.gr. Ανακτήθηκε: 06/07/2020.
Ε.Ε.Τ.Α.Α. - Διοικητικές μεταβολές Κοινότητας Παντοκράτορα Ζακύνθου. eetaa.gr. Ανακτήθηκε: 06/07/2020.
Ε.Ε.Τ.Α.Α. - Διοικητικές μεταβολές Δήμου Λαγανά. eetaa.gr. Ανακτήθηκε: 06/07/2020.

Χωριά της Ζακύνθου
Δήμος Ζακύνθου
Δήμος Λαγανά
Διεθνές Φεστιβάλ Ταινιών Μικρού Μήκους Δράμας

Το Διεθνές Φεστιβάλ Ταινιών Μικρού Μήκους Δράμας (αγγλικά: Drama International Short Film Festival), είναι ένα φεστιβάλ κινηματογραφικών ταινιών μικρού μήκους στην Ελλάδα, και ο ετήσιος τόπος συνάντησης για κινηματογραφιστές και επαγγελματίες του κλάδου. Με έδρα την Δράμα, το φεστιβάλ διοργανώνει πρόγραμμα έξι ημερών τον Σεπτέμβριο και οι κύριοι χώροι της εκδήλωσης είναι το Δημοτικό Ωδείο της πόλης και ο κινηματογράφος Ολυμπία.

Το φεστιβάλ είναι η κορυφαία ελληνική και νοτιοανατολική πύλη της Ευρώπης προς τα πιο διάσημα βραβεία ταινιών μικρού μήκους στον κόσμο, και οι υποψήφιοι σκηνοθέτες πληρούν τις προϋποθέσεις για να συμμετάσχουν στα ευρωπαϊκά βραβεία κινηματογραφικών ταινιών.
 
Στο φεστιβάλ παρουσιάζεται ο ετήσιος Ελληνικός Διαγωνισμός που προβάλλει τις καλύτερες νέες ταινίες από την Ελλάδα, αλλά και ο Διεθνής Διαγωνισμός που αφορά ταινίες μικρού μήκους από όλο τον κόσμο, καθώς επίσης διοργανώνονται και παράλληλες εκδηλώσεις, όπως συνεντεύξεις, παρουσιάσεις βιβλίων, πάνελ συζητήσεων και δικτύωση για δημιουργούς και επαγγελματίες.

Ιστορία 
Το Φεστιβάλ ταινιών μικρού μήκους στη Δράμα πραγματοποιήθηκε για πρώτη φορά το 1978, με πρωτοβουλία της Κινηματογραφικής λέσχης Δράμας. Η ανταπόκριση των δημιουργών ταινιών μικρού μήκους, καθώς και του κοινού, ήταν από την αρχή ενθουσιώδης. Λίγα χρόνια αργότερα, το Φεστιβάλ υιοθετήθηκε από τον Δήμο Δράμας και στη συνέχεια, στα μέσα της δεκαετίας του '80, από το Ελληνικό Δημόσιο. Το 1995 μετατράπηκε σε Διεθνές Φεστιβάλ Ταινιών Μικρού Μήκους.

Βραβεία & Υποψηφιότητες 
Πάνω από 2.000 ταινίες υποβάλλονται κάθε χρόνο και η επιμελητική ομάδα επιλέγει περίπου 50-60 ταινίες για προβολή στο διαγωνισμό κατά τη διάρκεια του φεστιβάλ. Ο Καλλιτεχνικός Διευθυντής του Φεστιβάλ με πρότασή του στο ΔΣ επιλέγει και συγκροτεί την Κριτική Επιτροπή που αποτελείται από πέντε μέλη και τα οποία προέρχονται από τον διεθνή κινηματογράφο και τα μέσα μαζικής ενημέρωσης. 
Τα βραβεία που απονέμονται κάθε χρόνο για το Ελληνικό διαγωνιστικό τμήμα είναι τα εξής:
 Χρυσός Διονύσος (Βραβείο Καλύτερης Ταινίας)
 Καλύτερης Σκηνοθεσίας
 Καλύτερου Σεναρίου
 Καλύτερου Ντοκιμαντέρ
 Βραβείο Έλληνες του Κόσμου «Σωκράτης Δημητριάδης»
 Βραβείο «Τώνια Μαρκετάκη»

Η Κριτική Επιτροπή του Φεστιβάλ επίσης μπορεί να απονείμει επιπλέον τιμητικές διακρίσεις και επαίνους για επιμέρους κατηγορίες όπως: διεύθυνση φωτογραφίας, Α' ανδρικής και Α' γυναικείας ερμηνείας, ήχου, μοντάζ, ενδυματολογίας, σκηνογραφίας, μακιγιάζ, ειδικών εφέ)

Παραπομπές

Εξωτερικοί σύνδεσμοι  
 
 Φεστιβάλ Ταινιών Μικρού Μήκους Δράμας στην IMDB.

Φεστιβάλ κινηματογράφου
Φεστιβάλ κινηματογράφου στην Ελλάδα
Σίμπα

Ο Simpa είναι ο κύριος χαρακτήρας του franchise Ο Βασιλιάς των Λιονταριών της Disney. Παρουσιάστηκε πρώτη φορά στην ταινία του 1994 Ο Βασιλιάς των Λιονταριών, το 32ο κινούμενο χαρακτηριστικό του Walt Disney Animation, ο χαρακτήρας στη συνέχεια εμφανίζεται στο Ο Βασιλιάς των Λιονταριών II: Το Βασίλειο του Σίμπα (1998) και στο Ο Βασιλιάς των Λιονταριών 3: Χακούνα Ματάτα (2004) καθώς και στο remake του 2019 της αρχικής ταινίας. Ο Σίμπα δημιουργήθηκε από τους σεναριογράφους Αϊρίν Μέκι, Τζόναθαν Ρόμπερτς και Λίντα Γούλβερτον. Ενώ ο Μαρκ Χεν υπηρέτησε ως επιβλέπων animator του Σίμπα ως νεογνό, ο Ruben A. Aquino ζωγράφισε τον ενήλικο χαρακτήρα του Σίμπα.

Ο Σίμπα εμπνεύστηκε από τον χαρακτήρα Bambi από την Disney's Μπάμπι (1942), καθώς και από τις ιστορίες του Μωυσή και του Ιωσήφ από τη Βίβλο. Επιπλέον, έχουν συναχθεί πολλές ομοιότητες μεταξύ του Σίμπα και του Πρίγκιπα Άμλετ από το έργο Άμλετ του Ουίλλιαμ Σαίξπηρ. Το 1997, ο Βασιλιάς των Λιονταριών προσαρμόστηκε σε ένα μιούζικαλ του Μπρόντγουεϊ, με τους ηθοποιούς Σκοτ Ίρμπι Ράννιάρ και Τζέισον Ρέιζ να δημιουργούν τους ρόλους του παιδιού και του ενήλικα Σίμπα, αντίστοιχα. Ο JD McCrary και ο Ντόναλντ Γκλόβερ έδωσαν της φωνές τους στον νεογνό και τον ενήλικα Σίμπα αντίστοιχα στο remake CGI.

Όνομα 
Το Σίμπα είναι μια λέξη Σουαχίλι για το λιοντάρι, που αντικατοπτρίζει την προέλευση του Σίμπα στην υποσαχάρια Αφρική. Έχει επίσης άλλους ορισμούς, όπως ο βασιλιάς, ισχυρός ή ο επιθετικός.

Παραπομπές 

Disney (χαρακτήρες κινουμένων σχεδίων)
Μονοειδές

Το µονοειδές είναι ίσως η απλούστερη αλγεβρική δοµή µε ενδιαφέρουσες ιδιότητες.

Ένα ζεύγος (X,*), όπου «*» είναι µια πράξη επί ενός συνόλου X καλείται µονοειδές, αν: 
	
1. Η πράξη «*» είναι προσεταιριστική. 

2. Υπάρχει ουδέτερο στοιχείο e για την πράξη «*» επί του X. 
	
Το µονοειδές (X,*) καλείται µεταθετικό µονοειδές, αν η πράξη «*» είναι µεταθετική.

Παραπομπές 

Αλγεβρικές δομές
Σον το Πρόβατο: Η Ταινία

Σον το Πρόβατο: Η Ταινία (αγγλικά: Shaun the Sheep Movie) είναι αμερικανική κωμωδία κινουμένων σχεδίων με υπολογιστή παραγωγής 2015

Παραπομπές

Εξωτερικοί σύνδεσμοι
 
 
 
 
 
 

Βρετανικές ταινίες
Ταινίες του 2015
Ταινίες παραγωγής StudioCanal
Ταινίες παραγωγής Aardman Animations
Βρετανικές κωμικές ταινίες
Αγγλόφωνες ταινίες
Βρετανικές ταινίες κινουμένων σχεδίων
Ταινίες κινουμένων σχεδίων
Βρετανικές 3D ταινίες
Γεώργιος Ζάννος

(1936 – 2008)

Διεθνής παίκτης καλαθοσφαίρισης (θέση φόρ, σέντερ, ύψος 1,90) και προπονητής. Γεννήθηκε στην Αθήνα το 1936, με καταγωγή την Αθήνα, και πέθανε το 2008 (τα τελευταία πέντε χρόνια της ζωής του ταλαιπωρήθηκε σοβαρά λόγω της αυτοάνοσης ασθένειας «νόσος κινητικού νευρώνα» που τον οδήγησε στον θάνατο μετά από πλήρη παράλυση).

Βιογραφικό
Το 1959 αποφοίτησε από το Πάντειον Πανεπιστήμιο και είχε άριστη γνώση γαλλικών (Superieur I, Institut Français d'Athènes) και καλή γνώση αγγλικών. Όταν τελείωσε τις σπουδές του μετά από διαγωνισμό προσλήφθηκε στο Υπουργείο Οικονομικών όπου επί πολλά χρόνια διετέλεσε Διευθυντής και Οικονομικός Επιθεωρητής του Υπουργείου. 

Από το 1951 μέχρι το 1957 έπαιζε στον Τρίτωνα. Από το 1958 μέχρι το 1963 στον Παναθηναϊκό. Επίσης αγωνίστηκε: 1956-1961: στην Εθνική Ελλάδος και στην Εθνική Ενόπλων Δυνάμεων, 1960-1962: Εθνική Ελλάδος, Πρωτάθλημα Ευρώπης, 1962: Τουρνέ Παναθηναϊκού στην Νότια Αφρική και 1962-1963: Πρωτάθλημα Πρωταθλητριών Ευρώπης (1963 Παναθηναϊκός- Ρεάλ Μαδρίτης).

(Πανελλήνιο πρωτάθλημα καλαθοσφαίρισης ανδρών 1961-1962, Πανελλήνιο πρωτάθλημα καλαθοσφαίρισης ανδρών 1960-1961)

27 φορές διεθνής (βλ. φώτο 1) και τρίτος σκόρερ το 1957 (βλ. φώτο 2).

Διετέλεσε σε διάφορες ομάδες προπονητής Τρίτων, Ηλυσιακός, Αρίων, Ν.Ο.Σαρωνίδας, Σχολή Υπαξιωματικών Χωροφυλακής και προπονητής της ομάδας μπάσκετ της Ελληνικής Χωροφυλακής έως το 1982 (κατά την διάρκεια της θητείας του ως προπονητής η Χωροφυλακή κέρδισε την πρώτη θέση δύο φορές στα πρωταθλήματα Ενόπλων Δυνάμεων ενώ στα υπόλοιπα πήρε την δεύτερη και τρίτη θέση).

Είναι ιδρυτικό μέλος του Συνδέσμου Ελλήνων Προπονητών Καλαθοσφαίρισης (Σ.Ε.Π.Κ, ίδρυση 1971, 21 ιδρυτικά μέλη) και ιδρυτικό μέλος του Συλλόγου Παλαιμάχων Αθλητών Καλαθοσφαίρισης (ΣΠΑΚΕ, ίδρυση 2006, 32 ιδρυτικά μέλη).

Εχει τιμηθεί για την συμβολή του στο μπάσκετ το 1983 από την Ελληνική Ομοσπονδία Καλαθοσφαίρισης (ΕΟΚ) και το 2007 από το ΣΠΑΚΕ.

Στην αρθρογραφία αναφέρεται ως αριστοκράτης των καλαθιών  και ως ψηλό «θηρίο» χαμηλών τόνων .

Η σελίδα δημιουργήθηκε από την κόρη του - Ιούλιος 2020 

 https://www.hcmr.gr/el/zanou-barbara/
 https://epublishing.ekt.gr/el/7855
 https://www.ewa-online.eu/tl_files/_media/content/documents_pdf/Publications/E-WAter/documents/47_2006_01.pdf
 https://www.researchgate.net/publication/237612022_Implementation_of_the_European_Water_Framework_Directive_Procedures_and_a_simple_model_for_the_identification_of_the_most_cost-effective_measures_in_eutrophicated_catchments
__ΕΥΡΕΤΗΡΙΟ__

__ΧΩΡΙΣΕΠΕΞΕΝΟΤ__
Βασίλης Αγροκώστας

Ο Βασίλης Αγροκώστας είναι Έλληνας μουσικός, ερμηνευτής και καθηγητής μουσικής στη δευτεροβάθμια εκπαίδευση. Ως τραγουδιστής έχει πλούσια καλλιτεχνική εμπειρία με συναυλίες τόσο στην Ελλάδα όσο και στο εξωτερικό ερμηνεύοντας τραγούδια τόσο του έντεχνου-λαϊκού όσο και του παραδοσιακού ρεπερτορίου.

Σπουδές 
Ο Βασίλης Αγροκώστας είναι απόφοιτος του Τμήματος Μουσικών Σπουδών της Σχολής Καλών Τεχνών του ΑΠΘ, παίζει πολίτικη και νησιώτικη λύρα, παραδοσιακή φλογέρα και είναι πτυχιούχος και διπλωματούχος κλασικής κιθάρας, πτυχιούχος και διπλωματούχος Βυζαντινής Μουσικής, πτυχιούχος Αρμονίας, Αντίστιξης, Φούγκας.

Συμμετοχές & Συνεργασίες 
Έχει συνεργαστεί ως σολίστ με πολλές ορχήστρες όπως τη Συμφωνική Ορχήστρα του Νέου Ωδείου Θεσσαλονίκης, την Ορχήστρα Εγχόρδων του Σύγχρονου Ωδείου Λάρισας, τη Συμφωνική Ορχήστρα Βόλου, την Ορχήστρα Εγχόρδων του Φεστιβάλ Πάτμου, το Ελληνικό Συγκρότημα Σύγχρονης Μουσικής, την Ορχήστρα και Χορωδία της Βαυαρικής Ραδιοφωνίας, την Εθνική Συμφωνική Ορχήστρα και την Ορχήστρα ποικίλης μουσικής της ΕΡΤ, τη Συμφωνική Ορχήστρα του Τμήματος Μουσικών Σπουδών του Ιονίου Πανεπιστημίου, την Κρατική Ορχήστρα Θεσσαλονίκης.

Πολλοί συνθέτες του έχουν αναθέσει την 1η εκτέλεση έργων τους όπως οι Δημήτρης Μαραγκόπουλος, Κωνστάντια Γουρζή, Θοδωρής Καραθόδωρος, Σπύρος Δεληγιαννόπουλος κ. α. Έχει συνεργαστεί με πολλούς γνωστούς καλλιτέχνες όπως οι Γιώργος Νταλάρας, Μαρία Φαραντούρη, Νένα Βενετσάνου, Δήμητρα Γαλάνη, Άλκηστις Πρωτοψάλτη, Ross Daly, Αρετή Κετιμέ  κ.α.

Τα τελευταία χρόνια συνεργάζεται ως σολίστ με την Ορχήστρα και Χορωδία “ΙΩΝΙΑ”, υπό τη διεύθυνση του Νεκτάριου Δεμελή, με την οποία έχει πραγματοποιήσει πολλές επιτυχημένες συναυλίες.

Ενδεικτικά:

Προσωπική ζωή 
Κατοικεί στο Βόλο μαζί με τη σύζυγό του και έχουν αποκτήσει μαζί τρία παιδιά. Είναι διορισμένος μόνιμος εκπαιδευτικός στο Μουσικό Σχολείο Βόλου όπου διδάσκει Βυζαντινή μουσική και πρωτοψάλτης στον Ι. Ν. Αγίου Δημητρίου Βόλου.

Παραπομπές 

Έλληνες άνδρες τραγουδιστές
Τζιανκάρλο Εσποσίτο

Ο Τζιανκάρλο Αλεσαντρο Εσποσίτο  γεννήθηκε στις 26 Απριλίου 1958 είναι αμερικάνος ηθοποιός και σκηνοθέτης. Έχει παίξει τον Gus Fring στην εκπομπή Breaking Bad της AMC και παίζει επίσης τον χαρακτήρα στο Better Call Saul, έναν ρόλο για τον οποίο κέρδισε τον Καλύτερο Ηθοποιό σε Βραβείο Σειράς Δράμας στα Βραβεία Τηλεοπτικών Επιλογών των Κριτικών του 2012 και ήταν υποψήφιος για ένα εξαιρετικό Υποστηρικτικός ηθοποιός σε μια δραματική σειρά στα Primetime Emmy Awards 2012 και πάλι στα Primetime Emmy Awards 2019 . Εμφανίστηκε ως Moff Gideon στη ζωντανή δράση της σειράς Star Wars The Mandalorian στην Disney + που έκανε πρεμιέρα το 2019.

Νεανικά χρόνια  
Ο  Τζιανκάρλο Εσποσίτο γεννήθηκε στην Κοπεγχάγη, γιος του Τζοβάνι  Εσποσίτο γνωστού και ως John C. Esposito (1931–2002), ενός Ιταλού σκηνοθέτη και ξυλουργού από τη Νάπολη, και της Ελίζαμπεθ Φόστερ γνωστής ως Leesa Foster (1926–2017), μιας αφρικανοαμερικανής  τραγουδιστριας από την Αλαμπάμα .

Breaking Bad 

Από το 2009 έως το 2011, ο Εσποσίτο εμφανίστηκε στις σεζόν 2 έως 4 της δραματικής σειράς του AMC Breaking Bad στο ρόλο του Γκουστάβο (Γκας) Φρίνγκ , ιδιοκτήτη του εστιατορίου Fast food los pollos hermanos.

Παραπομπές 

Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί κινηματογράφου
Λαϊνόπουλος (εταιρεία)

Η εταιρεία Λαϊνόπουλος ήταν εταιρεία εμπορίας αυτοκινήτων. Ίδρύθηκε από τον Ιωάννη E. Λαϊνόπουλο το 1958.

Πορεία 
Η εταιρεία ξεκίνησε τις δραστηριότητές της ως εταιρεία εμπορίας μηχανημάτων. Το 1971, ο Ιωάννης Ε. Λαϊνόπουλος ίδρυσε στην Σίνδο της Θεσσαλονίκης την βιομηχανία αυτοκινήτων STEYR -Ελλάς. Στην συνέχεια επεκτάθηκε και σε άλλους τομείς όπως το leasing, την εμπορία λιπαντικών, την ενοικίαση αυτοκινήτων και ήταν o μεγαλύτερος αντιπρόσωπος της Mercedes-Benz στην Ελλάδα. Η εταιρεία ήταν ο σημαντικότερος dealer της γερμανικής εταιρείας από άποψη πωλήσεων και υπηρεσιών.

Ιστορικό 

Έπειτα από τον θάνατο του κ. Ιωάννη Λαϊνόπουλου, τον Ιούλιο του 2001, στα γραφεία της εταιρείας πάνω σε μια σκληρή διαπραγμάτευση με τους γερμανούς της Mercedes-Benz που δυστυχώς είχε ως αποτέλεσμα τον θάνατο του ιδρυτή της. Tα παιδιά του Μανώλης και Όλγα ανέλαβαν τα ηνία της εταιρείας με εντυπωσιακά αποτελέσματα. Έκτοτε και για μια δεκαετία ο Όμιλος Εταιρειών Λαϊνόπουλου παρουσίασε σταθερά ανοδική πορεία, υπερδιπλάσιους τζίρους από το 2002 κι έπειτα, με αποκορύφωμα το 2007, όπου ο Όμιλος πέτυχε τα υψηλότερα αποτελέσματα της ιστορίας του.

Πτώση Λόγω Οικονομικής Κρίσης

Ήδη από τα πρώτα σημάδια της παγκόσμιας οικονομικής κρίσης του 2009 και δη της ελληνικής κρίσης από το 2010, ο Όμιλος άρχισε να καταγράφει δραματικές μειώσεις τζίρου. Οι μειώσεις αυτές το 2010/2011 ήταν της τάξεως του 60%-70% καθόσον η αγορά καινούριων αυτοκινήτων συνολικά στην Ελλάδα μειώθηκε από 250.000 πωλήσεις στις 60.000.

Πηγές 

https://www.tovima.gr/2008/11/24/finance/enas-eypatridis-twn-epixeirisewn-efyge/

https://www.tovima.gr/2009/04/12/finance/ayksisi-pwlisewn-katagrafei-i-promot-lainopoylos/ 
Πρώην επιχειρήσεις της Ελλάδας
Garfield: Η Ταινία

Garfield: Η Ταινία (αγγλικά: Garfield: The Movie) είναι αμερικανική κωμωδία κινουμένων σχεδίων με υπολογιστή παραγωγής 2004

Παραπομπές

Εξωτερικοί σύνδεσμοι
 
 
 
 
 
 

Αμερικανικές ταινίες
Ταινίες του 2004
Ταινίες παραγωγής 20th Century Fox
Αμερικανικές κωμικές ταινίες
Αγγλόφωνες ταινίες
Αμερικανικές 3D ταινίες
Ταινίες Garfield
Garfield 2

Garfield 2 (αγγλικά: Garfield: A Tail of Two Kitties) είναι αμερικανική κωμωδία κινουμένων σχεδίων με υπολογιστή παραγωγής 2006

Παραπομπές

Εξωτερικοί σύνδεσμοι
 
 
 
 
 
 

Αμερικανικές ταινίες
Ταινίες του 2006
Ταινίες παραγωγής 20th Century Fox
Αμερικανικές κωμικές ταινίες
Αγγλόφωνες ταινίες
Αμερικανικές 3D ταινίες
Ταινίες Garfield
Ταινίες σίκουελ
The Simpsons: Η Ταινία

The Simpsons: Η Ταινία (αγγλικά: The Simpsons Movie) είναι αμερικανική κωμωδία κινουμένων σχεδίων με υπολογιστή παραγωγής 2007

Υπότιτλος 
Δείτε την οικογένεια μας. Και αισθανθείτε καλύτερα για τη δική σας.

Παραπομπές

Εξωτερικοί σύνδεσμοι
 
 
 
 
 
 

The Simpsons
Αμερικανικές ταινίες
Ταινίες του 2007
Ταινίες κινουμένων σχεδίων της 20th Century Fox‎
Ταινίες παραγωγής 20th Century Fox
Βρετανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Ταινίες κινουμένων σχεδίων
Μπρένταν Ρότζερς

Ο Μπρένταν Ρότζερς (Brendan Rodgers, 26 Ιανουαρίου 1973) είναι Βορειοϊρλανδός προπονητής ποδοσφαίρου και παλαίμαχος ποδοσφαιριστής ο οποίος προπονεί τη Λέστερ Σίτι.

Ο Ρότζερς ξεκίνησε την καριέρα του από την Μπαλιμένα Γιουνάιτεντ, όπου παρέμεινε μέχρι που αποκτήθηκε από τη Ρέντιγκ σε ηλικία 18 ετών, αν και λόγω μιας γενετικής πάθησης στα γόνατα αναγκάστηκε να αποσυρθεί σε ηλικία 20 ετών. Παρέμεινε στη Ρέντινγκ ως προπονητής και στη συνέχεια διευθυντής των ακαδημιών. Έπειτα αγωνίστηκε για τις ερασιτεχνικές ομάδες Νιούπορτ, Γουίτνεϊ Τάουν και Νιούμπερι Τάουν για αρκετά χρόνια. Αφότου ταξίδευσε στην Ισπανία για να μελετήσει προπονητικές μεθόδους, προσκλήθηκε από τον Ζοζέ Μουρίνιο να γίνει προπονητής των ακαδημιών της Τσέλσι το 2004 και το 2006 έγινε αναπληρωτής προπονητής.

Το 2008 διορίστηκε προπονητής της Γουότφορντ, όπου παρέμεινε μέχρι που δέχθηκε την πρόταση να γίνει προπονητής της Ρέντινγκ το 2009. Έφυγε από τον σύλλογο μετά 6 μήνες, ύστερα απογοητευτικά αποτελέσματα. Το 2010 προσλήφθηκε από τη Σουόνσι Σίτι και την οδήγησε στην άνοδο στην Πρέμιερ Λιγκ, η πρώτη φορά που το κατάφερε ουαλική ομάδα, και κατέλαβε τελικά την 11η θέση. Το 2012 ο Ρότζερς δέχθηκε να γίνει ο νέος προπονητής της Λίβερπουλ, φτάνοντας μέχρι τη δεύτερη θέση του πρωταθλήματος τη σαιζόν 2013-14 πριν απολυθεί τον Οκτώβριο του 2015. Τον Μάιο του 2016 έγινε προπονητής της Σέλτικ, με την οποία ήταν αήττητος τη πρώτη σαιζόν και κατέκτησε τρεμπλ και τις δύο σαιζόν. Το Φεβρουάριο του 2019 προσλήφθηκε από τη Λέστερ Σίτι, με την οποία κατέκτησε το κύπελλο Αγγλίας το 2021, το πρώτο για τη Λέστερ.

Παραπομπές 

Βορειοϊρλανδοί προπονητές ποδοσφαίρου
Βορειοϊρλανδοί ποδοσφαιριστές
Ποδοσφαιριστές Ρέντινγκ ΦΚ
Προπονητές ποδοσφαίρου Ρέντινγκ ΦΚ
Προπονητές ποδοσφαίρου Γουότφορντ ΦΚ
Προπονητές ποδοσφαίρου Σουόνσι Σίτι
Προπονητές ποδοσφαίρου Λίβερπουλ Φ.Κ.
Προπονητές ποδοσφαίρου Σέλτικ Γλασκώβης
Προπονητές ποδοσφαίρου Λέστερ Σίτι
Βέτα Μπετίνη

Η Βέτα Μπετίνη ( Καλαμαριά, 8 Μαΐου 1958-Αθήνα, 18 Οκτωβρίου 2017) ήταν Ελληνίδα ηθοποιός, στιχουργός και συνθέτης.

Βιογραφικό 
Γεννήθηκε στις 8 Μαΐου του 1958 στην Καλαμαριά Θεσσαλονίκης όπου πέρασε τα παιδικά της χρόνια. Ξεκίνησε να ασχολείται από νεαρή ηλικία με σύνθεση και την υποκριτική. Η πρώτη της εμφάνιση στον κινηματογράφο έγινε το 1982 στην κωμωδία Βασικά... Καλησπέρα σας, με πρωταγωνιστή τον Στάθη Ψάλτη. Την ίδια χρονιά ακολούθησε η κοινωνική ταινία Ο ρεπόρτερ. Το 1983 έπαιξε στις ταινίες Το ψώνιο και Καμικάζι αγάπη μου. Το 1987 έλαβε μέρος σε τέσσερις βιντεοταινίες με πιο γνωστή την Κλασική περίπτωση βλάβης ενώ το 1988 ακολούθησαν δύο ακόμη συμμετοχές σε βιντεοκασέτες. Τη σεζόν 1987-1988 έκανε το τηλεοπτικό της ντεμπούτο στην κωμική σειρά Η αλεπού και ο μπούφος. Την επόμενη σεζόν έπαιξε μαζί με τον Θανάση Βέγγο στη σειρά Βεγγαλικά στην ΕΤ1. Στην ιδιωτική τηλεόραση εμφανίστηκε στις σειρές Μάμα Μία, Μάλιστα κύριε, Casa di macaroni, Οι Μεν Και Οι Δεν και άλλες. Στο θέατρο και στην τηλεόραση συνεργάστηκε επίσης με τον Γιάννη Ζουγανέλη σε παραγωγές σατιρικού και επιθεωρησιακού χαρακτήρα.

Τη δεκαετία του 1990 έγραψε στίχους για γνωστούς συνθέτες όπως για τους Αδερφούς Κατσιμίχα. Στην τηλεόραση πρωταγωνίστησε στην κωμική σειρά Οι Στάβλοι της Εριέτας Ζαΐμη, τις σεζόν 2002-2004, υποδυόμενη την Τουρκάλα κρατούμενη Χούλια Οσμάν. Το 2015 πρωταγωνίστησε στη βιογραφική ταινία The Striped Dress by Bandaloud υποδυόμενη τον εαυτό της.

Έφυγε από τη ζωή στις 18 Οκτωβρίου του 2017 σε ηλικία 59 ετών.

Φιλμογραφία

Τηλεόραση

Κινηματογράφος

Βιντεοταινίες

Θεατρογραφία

Εξωτερικοί σύνδεσμοι

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Έλληνες τραγουδοποιοί
Έλληνες στιχουργοί
Έλληνες συνθέτες
Μετα-Μορφωμένοι Πράκτορες

Μετα-Μορφωμένοι Πράκτορες (αγγλικά: Spies in Disguise) είναι αμερικανική κωμωδία κινουμένων σχεδίων με υπολογιστή παραγωγής 2019.

Πλοκή 
Ο υπερκατάσκοπος Λανς Στέρλινγκ και ο επιστήμονας Γουόλτερ Μπέκετ είναι σχεδόν αντίθετοι χαρακτήρες. Ο Λανς είναι χαρακτήρας ήπιων τόνων, γλυκός και ευγενής. Ο Γουόλτερ… δεν είναι. Αλλά αυτό που λείπει από τον Γουόλτερ στις κοινωνικές δεξιότητες το κερδίζει χάρη στην ευφυία και την εφευρετικότητά του, κατασκευάζοντας μοναδικά gadgets τα οποία χρησιμοποιεί ο Λανς στις επικές του αποστολές. Όταν όμως, τα γεγονότα παίρνουν μια αναπάντεχη τροπή, ο Γουόλτερ και ο Λανς ξαφνικά πρέπει να στηριχτούν μεταξύ τους για μια ακόμα φορά. Και αν αυτό το παράξενο ζευγάρι αδυνατεί να μάθει να δουλεύει σαν ομάδα, θα κινδυνέψει ολόκληρος ο κόσμος.

Παραπομπές

Εξωτερικοί σύνδεσμοι
 
 
 
 
 
 

Αμερικανικές ταινίες
Ταινίες του 2019
Ταινίες παραγωγής Blue Sky Studios
Ταινίες κινουμένων σχεδίων της 20th Century Fox
Ταινίες παραγωγής 20th Century Fox
Αμερικανικές κωμικές ταινίες
Αγγλόφωνες ταινίες
Ταινίες κινουμένων σχεδίων
Αμερικανικές ταινίες κινουμένων σχεδίων
Αμερικανικές εφηβικές κωμικές ταινίες
Παναγιώτης Ασημάκης

Ο Παναγιώτης Ασημάκης (Αθανάσιος Διάκος Φωκίδας, 1933 – Αθήνα, 15 Μαΐου 2020) ήταν Έλληνας αθλητής της πάλης , εκπαιδευτής στον ελληνικό στρατό και στη χωροφυλακή, ηθοποιός του σινεμά (έλαβε μέρος σε 4 ταινίες)  και συγγραφέας (εξέδωσε την αυτοβιογραφία του, με τίτλο «Η Ζωή μου και το Κατς»). Ο Ασημάκης σε ηλικία 13 ετών έφτασε στην Αθήνα, όπου απασχολήθηκε σε διάφορες εργασίες, ενώ παράλληλα ξεκίνησε να προπονείται στο γυμναστήριο του Πανελληνίου Γ.Σ. Υπό την καθοδήγηση του Τζιμ Μπόρα άρχισε να λαμβάνει μέρος σε αγώνες και στην αρχή της δεκαετίας του ’60 πέτυχε την πρώτη του σημαντική νίκη, επί του διεθνή Τούρκου πρωτοπαλαιστή Κασίμ Ασλάμ. Επί σειρά τουλάχιστον 40 ετών εργάσθηκε ως προϊστάμενος υπάλληλος του θυρωρείου υποδοχής και κλητήρας στο Υπουργείο Οικονομικών.
Ο αδελφός του, Κώστας Ασημάκης υπήρξε πρωταθλητής Ελλάδας και βαλκανιονίκης στην ελληνορωμαϊκή πάλη.

Παραπομπές 

Ασημακης Παναγιωτης
Ο Σνούπι και ο Τσάρλι Μπράουν - Πίνατς: Η Ταινία

Ο Σνούπι και ο Τσάρλι Μπράουν - Πίνατς: Η Ταινία (αγγλικά: The Peanuts Movie) είναι τρισδιάστατη αμερικανική ταινία περιπέτειας και κωμωδίας που παράγεται από τα Blue Sky Studios και διανέμεται από το 20th Century Fox, με βάση την κωμική ταινία Πίνατς του Charles M. Schulz. Η ταινία σκηνοθετήθηκε από τον Steve Martino και γράφτηκε από τους Craig Schulz, Bryan Schulz και Cornelius Uliano.

Παραπομπές

Εξωτερικοί σύνδεσμοι 

 
 https://www.youtube.com/watch?v=zQpUQPrAfQM Επίσημο trailer

Αμερικανικές ταινίες
Ταινίες του 2015
Ταινίες παραγωγής Blue Sky Studios
Ταινίες κινουμένων σχεδίων της 20th Century Fox
Ταινίες παραγωγής 20th Century Fox
Αμερικανικές κωμικές ταινίες
Αγγλόφωνες ταινίες
Ταινίες κινουμένων σχεδίων
Αμερικανικές ταινίες κινουμένων σχεδίων
Ταινίες βασισμένες σε κόμικς
Ρίο (ταινία)

Ρίο (αγγλικά: Rio) είναι μια αμερικανική τρισδιάστατη τρισδιάστατη ταινία μουσικής περιπέτειας-κωμωδίας τρισδιάστατου υπολογιστή που παράγεται από τα Blue Sky Studios και σκηνοθεσία Carlos Saldanha. Ο τίτλος αναφέρεται στην πόλη του Ρίο ντε Τζανέιρο της Βραζιλίας, όπου βρίσκεται η ταινία. Η ταινία περιλαμβάνει τις φωνές των Jesse Eisenberg, Anne Hathaway, Leslie Mann, Rodrigo Santoro, Jemaine Clement, George Lopez, Tracy Morgan και Jamie Foxx. Αφηγείται την ιστορία του Blu (Eisenberg), ενός εξημερωμένου μακώ αρσενικού Spix που μεταφέρεται στο Ρίο ντε Τζανέιρο για να ζευγαρώσει με ένα ελεύθερο πνεύμα μακώ θηλυκό Spix, Jewel (Hathaway). Οι δύο τελικά ερωτεύονται και μαζί πρέπει να ξεφύγουν από το λαθρεμπόριο από τον Nigel (Clement), έναν κοκάτο. Το θεματικό τραγούδι, "Telling the World", ερμήνευσε ο Taio Cruz.

Πλοκή 
Η ταινία μας μεταφέρει στη μαγευτική πόλη του Ρίο Ντε Τζανέιρο και στο πλούσιο τροπικό δάσος της Βραζιλίας και έχει ως ήρωα τον Μπλου, έναν παπαγάλο τόσο σπάνιο που πιστεύει ότι είναι ο τελευταίος του είδους του. Όταν όμως ανακαλύπτει ότι υπάρχει κι άλλος σαν κι αυτόν- και μάλιστα θηλυκού γένους- αφήνει το βολικό κλουβί του στη μικρή πόλη της Μινεσότα και πετάει για το Ρίο. Αλλά, όπως αποδεικνύεται, ο οικόσιτος Μπλου και η εντελώς ανεξάρτητη παπαγαλίνα Τζούελ δεν δείχνουν να είναι φτιαγμένοι ο ένας για τον άλλον. Απροσδόκητα θα βρεθούν μαζί για να ζήσουν μια περιπέτεια-εμπειρία ζωής, κατά τη διάρκεια της οποίας μαθαίνουν πολλά για τη φιλία, την αγάπη, το θάρρος και τις προκλήσεις της ζωής.

Καστ 

 Τζέσι Άιζενμπεργκ : Blu
 Αν Χάθαγουεϊ : Jewel
 Λέσλι Μαν : Linda Gunderson
 Ροντρίγκο Σαντόρο : Tulio Monteiro
 Jemaine Clement : Nigel
 George Lopez : Rafael
 Τζέιμι Φοξ : Nico
 will.i.am : Pedro
 Tracy Morgan : Luiz
 Carlos Ponce : Marcel
 Jake T. Austin : Fernando
 Jeffrey Garcia : Tipa
 Davi Vieira : Armando
 Francisco Ramos : Mauro
 Wanda Sykes : Chloe
 Jane Lynch : Alic

Παραπομπές

Εξωτερικοί σύνδεσμοι 

 

Αμερικανικές ταινίες
Ταινίες του 2011
Ταινίες παραγωγής Blue Sky Studios
Ταινίες κινουμένων σχεδίων της 20th Century Fox
Ταινίες παραγωγής 20th Century Fox
Αμερικανικές κωμικές ταινίες
Αγγλόφωνες ταινίες
Ταινίες κινουμένων σχεδίων
Αμερικανικές ταινίες κινουμένων σχεδίων
Λόραξ

Λόραξ (αγγλικά: The Lorax) είναι τρισδιάστατη αμερικανική ταινία περιπέτειας και κωμωδίας που παράγεται από τα Illumination Entertainment και διανέμεται από το Universal Pictures.

Παραπομπές

Εξωτερικοί σύνδεσμοι

 

Αμερικανικές ταινίες
Ταινίες του 2012
Ταινίες παραγωγής Illumination Entertainment
Ταινίες κινουμένων σχεδίων της Universal Pictures
Ταινίες παραγωγής Universal Pictures
Αμερικανικές κωμικές ταινίες
Αγγλόφωνες ταινίες
Ταινίες κινουμένων σχεδίων
Αμερικανικές ταινίες κινουμένων σχεδίων
Αμερικανικές 3D ταινίες
Τραγούδα!

Τραγούδα! (αγγλικά: Sing) είναι τρισδιάστατη αμερικανική ταινία περιπέτειας και κωμωδίας που παράγεται από τα Illumination Entertainment και διανέμεται από το Universal Pictures.

Παραπομπές

Εξωτερικοί σύνδεσμοι

 

Αμερικανικές ταινίες
Ταινίες του 2016
Ταινίες παραγωγής Illumination Entertainment
Ταινίες κινουμένων σχεδίων της Universal Pictures
Ταινίες παραγωγής Universal Pictures
Αμερικανικές κωμικές ταινίες
Αγγλόφωνες ταινίες
Ταινίες κινουμένων σχεδίων
Αμερικανικές ταινίες κινουμένων σχεδίων
Αμερικανικές 3D ταινίες
Το Μυστικό Βασίλειο του Δάσους

Το Μυστικό Βασίλειο του Δάσους (αγγλικά: Epic) είναι τρισδιάστατη αμερικανική ταινία περιπέτειας και κωμωδίας που παράγεται από τα Blue Sky Studios και διανέμεται από το 20th Century Fox.

Πλοκή 
Η ταινία αφηγείται τη μάχη μεταξύ των δυνάμεων του καλού, που προστατεύουν τη φύση, και του κακού, που θέλουν να την καταστρέψουν. Όταν μια έφηβη κοπέλα βρεθεί κατά μαγικό τρόπο σ’ αυτό το μυστικό σύμπαν, θα συμμαχήσει με ένα μπουλούκι μοναδικών και αστείων χαρακτήρων για να σώσει τον κόσμο τους ...αλλά και τον δικό μας.

Παραπομπές

Εξωτερικοί σύνδεσμοι 

 

Αμερικανικές ταινίες
Ταινίες του 2013
Ταινίες παραγωγής Blue Sky Studios
Ταινίες κινουμένων σχεδίων της 20th Century Fox
Ταινίες παραγωγής 20th Century Fox
Αμερικανικές κωμικές ταινίες
Αγγλόφωνες ταινίες
Ταινίες κινουμένων σχεδίων
Αμερικανικές ταινίες κινουμένων σχεδίων
Ρίο 2

Ρίο 2 (αγγλικά: Rio 2) είναι τρισδιάστατη αμερικανική ταινία περιπέτειας και κωμωδίας που παράγεται από τα Blue Sky Studios και διανέμεται από το 20th Century Fox.

Πλοκή 
Οι Μπλου, Τζούελ και τα τρία τους παιδιά ζουν την τέλεια ζωή στη μαγευτική πόλη του Ρίο Ντε Τζανέιρο. Όταν η Τζούελ αποφασίζει πως τα παιδιά της πρέπει να μάθουν να ζουν σαν αληθινά πουλιά, επιμένει πως όλη η οικογένεια πρέπει να μεταφερθεί στον Αμαζόνιο. Ο Μπλου προσπαθεί να ταιριάξει με τους νέους γείτονες και να προσαρμοστεί στη νέα καθημερινότητά του, ενώ παράλληλα αρχίζει να ανησυχεί για τη ζωή της Τζούελ και των παιδιών του μέσα στην άγρια φύση.

Παραπομπές

Εξωτερικοί σύνδεσμοι 

 

Αμερικανικές ταινίες
Ταινίες του 2014
Ταινίες παραγωγής Blue Sky Studios
Ταινίες κινουμένων σχεδίων της 20th Century Fox
Ταινίες παραγωγής 20th Century Fox
Αμερικανικές κωμικές ταινίες
Αγγλόφωνες ταινίες
Ταινίες κινουμένων σχεδίων
Αμερικανικές ταινίες κινουμένων σχεδίων
Lloyd's List

Το Lloyd's list είναι ένα από τα μεγαλύτερα και παλαιότερα ναυτιλιακά περιοδικά, με τις πρώτες εκδόσεις να χρονολογούνται το 1734, με νέες εκδόσεις κάθε εβδομάδα. Μετά το 2013, άρχισε να ανανεώνει τις εκδόσεις της σε πραγματικό χρόνο, στο διαδίκτυο.

Βραβεία

Κάθε χρόνο, η Lloyd's List απονέμει βραβεία σε οργανισμούς αλλά και πρόσωπα για την προσφορά τους στην ναυτιλιακή βιομηχανία. To 2020, ακυρώθηκαν πολλές τελετές λόγω της παρουσίας του covid-19.

Εξωτερικοί σύνδεσμοι
"The Lloyd's List Magazine"

Παραπομπές
Σατέ

Το σατέ (ινδονησιακά, μαλαϊκά: sate) είναι δημοφιλές έδεσμα της Νοτιοανατολικής Ασίας, αποτελούμενο από καρυκευμένο και ψημένο κρέας σε ξυλάκια. Σερβίρεται με σως. Προέρχεται από την Ινδονησία, ενώ πέρα από αυτήν είναι δημοφιλές στην Μαλαισία, στις Φιλιππίνες, στη Σιγκαπούρη, στη Ταϊλάνδη και στο Μπρουνέι. Είναι επίσης δημοφιλής στο Σουρινάμ και στην Ολλανδία, καθώς η Ινδονησία ήταν πρώην ολλανδική αποικία. Το σατέ μπορεί να αποτελείται από κοτόπουλο κομμένο σε κυβάκια ή φέτες, κατσικίσιο, πρόβειο, μοσχαρίσιο, χοιρινό ή άλλο κρέας, καθώς επίσης και από κρέας ψαριών ή τόφου. Η πιο αυθεντική έκδοση χρησιμοποιεί ξυλάκια από τη κεντρική νεύρωση των φύλλων κοκοφοίνικα, και έπειτα σερβίρεται με διάφορα πικάντικα καρυκεύματα. Το σατέ σερβίρεται σε διάφορες σως, με τις πιο συνηθισμένες να είναι ένας συνδυασμός σως σόγιας και φιστικιού. Γι'αυτό, συχνά η σως φιστικιού είναι γνωστή και ως σως σατέ.

Δείτε επίσης 

 Σουβλάκι
 Γιακιτόρι
 Πιντσίτος

Παραπομπές 

Ινδονησιακή κουζίνα
Φερδινάνδος (ταινία)

Φερδινάνδος (αγγλικά: Ferdinand) είναι αμερικανική ταινία κινουμένων σχεδίων 3D που παράγεται από τα Blue Sky Studios και το 20th Century Fox Animation, βασισμένη στο παιδικό βιβλίο Φερδινάνδος, το Βους of Munro Leaf. Την ταινία σκηνοθετούν οι Carlos Saldanha και πρωταγωνιστούν οι φωνές των John Cena, Kate McKinnon, David Tennant, Anthony Anderson, Gabriel Iglesias, Boris Kodjoe, Miguel Ángel Silvestre, Raúl Esparza, Jerrod Carmichael, Gina Rodríguez, Daveed Diggs, Bobby Diggs, Bobby Phillips, Flula Borg και Karla Martínez.

Παραπομπές

Εξωτερικοί σύνδεσμοι 

 

Blue Sky Studios
Αμερικανικές ταινίες
Ταινίες του 2017
Ταινίες παραγωγής Blue Sky Studios
Ταινίες κινουμένων σχεδίων της 20th Century Fox
Ταινίες παραγωγής 20th Century Fox
Αμερικανικές κωμικές ταινίες
Αγγλόφωνες ταινίες
Ταινίες κινουμένων σχεδίων
Αμερικανικές ταινίες κινουμένων σχεδίων
Γιώργος Βόβορας

Ο Γιώργος Βόβορας (Αθήνα, 18 Ιανουαρίου 1977) είναι Έλληνας επαγγελματίας προπονητής καλαθοσφαίρισης. Είναι βοηθός προπονητή στην ομάδα του Παναθηναϊκού.

Προπονητική σταδιοδρομία 
Ο Βόβορας ήταν ο προπονητής του ΟΦΗ στη Β' Εθνική, από το 2008 έως το 2009. Ήταν βοηθός προπονητή στο Περιστέρι, από το 2010 έως το 2011. Έπειτα, έγινε βοηθός προπονητή στον Παναθηναϊκό, από το 2012 έως το 2014. 

Στη συνέχεια, εργάστηκε ως βοηθός προπονητής στην Ούνικς Καζάν της VTB Λίγκα, κατά τη διάρκεια της σεζόν 2014–15. Ακολούθως, ήταν ο προπονητής του ΑΠΟΕΛ, κατά τη διάρκεια της σεζόν 2015-16. Με το ΑΠΟΕΛ, κέρδισε το Κύπελλο Κύπρου του 2016. 

Στη συνέχεια επέστρεψε στον Παναθηναϊκό, ως βοηθός προπονητή, τον Μάιο του 2016. Ο Βόβορας έγινε ο προσωρινός προπονητής του Παναθηναϊκού τον Οκτώβριο του 2016, αφού ο προπονητής του συλλόγου, Αργύρης Πεδουλάκης, παραιτήθηκε από τη θέση του. Ο Βόβορας υπηρέτησε ως προσωρινός προπονητής του Παναθηναϊκού, έως ότου ο σύλλογος υπέγραψε τον Τσάβι Πασκουάλ ως νέο μόνιμο προπονητή της ομάδας. 

Ήταν ο προσωρινός προπονητής του Παναθηναϊκού το 2018, αφού ο Πασκουάλ αντικαταστάθηκε από τον Ρικ Πιτίνο. Ο Βόβορας εργάστηκε ως προσωρινός προπονητής του συλλόγου έως ότου ο Πιτίνο μπόρεσε να ενταχθεί στον σύλλογο. 

Στις 17 Ιουνίου 2020, ο Βόβορας ανακοινώθηκε επίσημα ως νέος προπονητής του Παναθηναϊκού για τη σεζόν 2020-21. Στις 4 Ιανουαρίου 2021, αποτέλεσε παρελθόν από τους πράσινους μετά τα αρνητικά αποτελέσματα της ομάδας σε Ευρωλίγκα και Ελληνικό Πρωτάθλημα.

Στις 18 Νοεμβρίου 2021, ανέλαβε επίσημα την τεχνική ηγεσία της Ουγγρικής Ντεμπρετσέν. Στις 7 Φεβρουαρίου 2022, ανακοινώθηκε η λύση της συνεργασίας του με την ομάδα. Σε 11 παιχνίδια υπό τις οδηγίες του, η Ντεμπρετσένι μέτρησε έξι νίκες και πέντε ήττες.

Στις 14 Απριλίου 2022, επέστρεψε επίσημα στον Παναθηναϊκό, αναλαμβάνοντας την ομάδα μέχρι το τέλος της σεζόν 2021-22. Μετά το πέρας της σεζόν, συνέχισε στον πάγκο της ομάδας αλλά με την θέση του βοηθού προπονητή του Ντέγιαν Ράντονιτς.

Τίτλοι

Συλλογικοί

Ως πρώτος προπονητής

ΑΠΟΕΛ 

 Κύπελλο Κύπρου: (2016)

Ως βοηθός προπονητή

Παναθηναϊκός 

 6x Πρωταθλήματα Ελλάδος: (2013, 2014, 2017, 2018, 2019, 2020)
 4x Κύπελλα Ελλάδας: (2013, 2014, 2017, 2019)

Παραπομπές

Εξωτερικοί σύνδεσμοι 
 Προφίλ προπονητών της EuroLeague 
 Προφίλ προπονητών του Παναθηναϊκού 

Έλληνες προπονητές καλαθοσφαίρισης
Προπονητές καλαθοσφαίρισης ΟΦΗ
Προπονητές καλαθοσφαίρισης ΑΠΟΕΛ
Προπονητές καλαθοσφαίρισης ΠΑΟ
Η Εποχή των Παγετώνων (σειρά ταινιών)

Το Η Εποχή των Παγετώνων (αγγλικά: Ice Age) είναι σειρά ταινιών Αμερικάνικης παραγωγής. Η παραγωγή έγινε από την Blue Sky Studios και την διανομή της ανέλαβε η 20th Century Fox. Αποτελείται από έξι ταινίες (Η Εποχή των Παγετώνων, Η Εποχή των Παγετώνων 2: Η Απόψυξη, Η Εποχή των Παγετώνων 3: Η Αυγή των Δεινοσαύρων, Η Εποχή των Παγετώνων 4: Ο Χορός των Ηπείρων, Η Εποχή των Παγετώνων 5: Σε Τροχιά Σύγκρουσης, Η Εποχή των Παγετώνων: Οι Περιπέτειες του Μπακ).

Ταινίες 
 Η Εποχή των Παγετώνων (2002)
 Η Εποχή των Παγετώνων 2: Η Απόψυξη (2006)
 Η Εποχή των Παγετώνων 3: Η Αυγή των Δεινοσαύρων (2009)
 Η Εποχή των Παγετώνων 4: Ο Χορός των Ηπείρων (2012)
 Η Εποχή των Παγετώνων 5: Σε Τροχιά Σύγκρουσης (2016)
 Η Εποχή των Παγετώνων: Οι Περιπέτειες του Μπακ (2022)

Μικρού μήκους 
 Gone Nutty (2002)
 No Time for Nuts (2006)
 Surviving Sid (2008)
 Scrat: Spaced Out (2016)

Ειδικά επεισόδια για τηλεόραση 
 Ice Age: A Mammoth Christmas (2011)
 Ice Age: The Great Egg-Scapade (2016)

αγγουριΠαραπομπές 
2. Ice Age franchise in wikipedia 

Αμερικανικές σειρές ταινιών
Αρχηγός από Κούνια

Αρχηγός από Κούνια (αγγλικά: The Boss Baby) είναι τρισδιάστατη αμερικανική ταινία περιπέτειας και κωμωδίας του 2017, που παράγεται από τα Dreamworks Animation και διανέμεται από το 20th Century Fox, σε σκηνοθεσία Τομ Μακ Γκραθ.

Στην ταινία πρωταγωνιστούν οι Άλεκ Μπάλντουιν, Στιβ Μπουσέμι, Τζίμι Κίμελ, Λίζα Κούντροου κ.ά.

Παραπομπές

Εξωτερικοί σύνδεσμοι 
 

 
Αμερικανικές ταινίες
Ταινίες του 2017
Ταινίες κινουμένων σχεδίων της DreamWorks Animation
Ταινίες παραγωγής DreamWorks
Ταινίες κινουμένων σχεδίων της 20th Century Fox
Ταινίες παραγωγής 20th Century Fox
Αμερικανικές κωμικές ταινίες
Αγγλόφωνες ταινίες
Ταινίες κινουμένων σχεδίων
Αμερικανικές ταινίες κινουμένων σχεδίων
Ταινίες βασισμένες σε κόμικς
Χριστίνα Χειλά - Φαμέλη

Η Χριστίνα Χειλά - Φαμέλη (24 Δεκεμβρίου 1992) είναι Ελληνίδα ηθοποιός.

Βιογραφία 
Έχει αποφοιτήσει από τη Δραματική Σχολή του Θεάτρου Τέχνης - Καρόλου Κουν. 

Όπως έχει δηλώσει η ίδια, έχασε τη μητέρα της όταν ήταν 16 ετών. Για συναισθηματικούς λόγους έχει προσθέσει το επίθετο της μητέρας της, Φαμέλη. Ως ηθοποιός, έχει μιλήσει για τους πενιχρούς μισθούς στο θέατρο αλλά και τις δυσκολίες που βίωσε η ίδια στην προσπάθειά της να αντεπεξέλθει ως ηθοποιός.

Θέατρο 
Στον χώρο του θεάτρου έχει παίξει στις εξής παραστάσεις:

Κινηματογράφος 
Έχει συμμετάσχει στην ταινία Ουζερί Τσιτσάνης (2015), όπου είχε τον ρόλο της Εστρέας, σε σκηνοθεσία Μανούσου Μανουσάκη.

Τηλεόραση 
Στον χώρο της τηλεόρασης έχει συμμετάσχει στις εξής σειρές:

Παραπομπές 

Ελληνίδες ηθοποιοί θεάτρου
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Κέλι Πρέστον

Η Κέλι Καμαλελέχουα Σμιθ (Kelly Kamalelehua Smith ; 13 Οκτωβρίου 1962 - 12 Ιουλίου 2020), πιο γνωστή με το καλλιτεχνικό όνομα Κέλι Πρέστον, ήταν Αμερικανίδα ηθοποιός και μοντέλο. Εμφανίστηκε σε πάνω από εξήντα τηλεοπτικές και κινηματογραφικές παραγωγές, με σημαντικότερες και γνωστότερες τις Mischief (1985), Twins (1988), Jerry Maguire (1996), For Love of the Game (1999). Ήταν παντρεμένη με τον ηθοποιό Τζον Τραβόλτα, με τον οποίο είχε συνεργαστεί στην κωμωδία The Experts (1989), στην ταινία επιστημονικής φαντασίας Battlefield Earth (2000) και στην βιογραφική ταινία Gotti (2018). Πρωταγωνίστησε στις ταινίες SpaceCamp (1986), The Cat in the Hat (2003), What a Girl Wants (2003), Broken Bridges (2006) και Old Dogs (2009).

Βιογραφία 
Η Κέλι Καμαλελέχουα Σμιθ (το μεσαίο όνομα "Καμαλελέχουα" σημαίνει "κήπος των φυτών λέχουα" στην χαβανέζικη διάλεκτο) γεννήθηκε στην Χονολουλού της Χαβάης. Η μητέρα της, Λίντα, ήταν διευθύντρια σε ένα κέντρο ψυχικής υγείας. Ο πατέρας της, που εργαζόταν σε μια γεωργική εταιρεία, πνίγηκε όταν η Πρέστον ήταν τριών ετών. Η μητέρα της μετά παντρεύτηκε τον Peter Palzis, διευθυντή προσωπικού, ο οποίος υιοθέτησε την Πρέστον. Η τελευταία χρησιμοποίησε το όνομά του στην αρχή της υποκριτικής καριέρας της. Είχε έναν μικρότερο ετεροθαλή αδερφό, τον Chris Palzis.

Ως παιδί, η Πρέστον έζησε στο Ιράκ και στην Αυστραλία, όπου τελείωσε το σχολείο στην Αδελαΐδα. Συνέχισε το σχολείο στην Χονολουλού και σπούδασε δραματική τέχνη και θέατρο στο Πανεπιστήμιο της Νότιας Καλιφόρνια.

Προσωπική ζωή 
Η Πρέστον παντρεύτηκε τον ηθοποιό Κέβιν Κέιτζ από το 1985 μέχρι το διαζύγιό τους το 1987. Στα τέλη της δεκαετίας του 1980 είχε σχέση με τον Τζορτζ Κλούνεϊ. Είχε έναν σύντομο αρραβώνα με τον Τσάρλι Σιν το 1990 αλλά τερμάτισαν την σχέση τους λίγο μετά τον πυροβολισμό του Σιν στον ώμο της Πρέστον. Σε μια συνέντευξη το 2011, η Πρέστον δήλωσε ότι ο Σιν δεν την πυροβόλησε.

Η Πρέστον συνάντησε πρώτη φορά τον Τζον Τραβόλτα το 1987, στα γυρίσματα της ταινίας The Experts. Παντρεύτηκαν το 1991, κατά την διάρκεια μιας πτήσης για το Παρίσι, ενώ η γαμήλια δεξίωση έγινε στο Hotel de Crillon στις 5 Σεπτεμβρίου 1991. Ωστόσο, αναγκάστηκαν να κάνουν έναν δεύτερο γάμο επειδή η πρώτη τελετή, που έγινε από σαϊεντολόγο (και οι δυο ήταν σαϊεντολόγοι), θεωρήθηκε άκυρη. Η δεύτερη γαμήλια τελετή έγινε στις 12 Σεπτεμβρίου 1991 στην Φλόριντα. Η Πρέστον και ο Τραβόλτα είχαν τρία παιδιά : τον Τζετ (13 Απριλίου 1992 - 2 Ιανουαρίου 2009), την Ella Bleu (γενν. 2000) και τον Μπέντζαμιν (γενν. 2010). Η Πρέστον παρέμεινε πιστή στην σαϊεντολογία μέχρι τον θάνατό της.

Θάνατος 
Στις 12 Ιουλίου 2020, η Πρέστον πέθανε σε ηλικία 57 ετών, δυο χρόνια μετά την διάγνωση για καρκίνο του στήθους. Η διάγνωση αυτή παρέμεινε ιδιωτική και δεν δημοσιοποιήθηκε ευρέως. Την στιγμή του θανάτου της, η Πρέστον νοσηλευόταν στο MD Anderson Cancer Center στο Χιούστον του Τέξας ; είχε επίσης νοσηλευτεί και σε άλλα ιατρικά κέντρα. Ο θάνατός της ανακοινώθηκε στο Instagram από τον Τζον Τραβόλτα και την Ella Bleu.

Βραβεία και υποψηφιότητες

Παραπομπές

Εξωτερικοί σύνδεσμοι

 
 

Αμερικανίδες μοντέλα
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Κώστας Τσιάνος

Ο Κώστας Τσιάνος (Λάρισα, 1942) είναι Έλληνας σκηνοθέτης, ηθοποιός, συγγραφέας και χορογράφος.

Βιογραφία 
Γεννήθηκε στη Λάρισα το 1942 και μαθήτευσε κοντά στον σπουδαίο σκηνοθέτη και δάσκαλο Δημήτρη Ροντήρη. 

Σπούδασε στη Δραματική Σχολή του Ωδείου Αθηνών από όπου κι αποφοίτησε το 1964. Παράλληλα, συνεργάστηκε για δέκα χρόνια με τη Δώρα Στράτου. Ερμήνευσε δεκάδες σημαντικούς ρόλους στο θέατρο ως ηθοποιός, χορογράφησε πολλές παραστάσεις, έγραψε κείμενα για την Ελληνική Επιθεώρηση, μετέφρασε έργα του Αριστοφάνη, του Αισχύλου και του Ευριπίδη και διασκεύασε για το θέατρο νουβέλες και διηγήματα με μεγάλη επιτυχία. 

Έχει συνεργαστεί με πολλούς αξιόλογους θιάσους: το «Θέατρο Τέχνης» του Καρόλου Κουν, το «Αμφιθέατρο» του Σπύρου Ευαγγελάτου, τους «Δεσμούς» της Ασπασίας Παπαθανασίου, τον θίασο Τζένης Καρέζη - Κώστα Καζάκου, την Αλίκη Βουγιουκλάκη, τη Μιμή Ντενίση, τον Γιώργο και τη Νινέτα Λεμπέση, τον Βαγγέλη Λειβαδά και κυρίως με το Εθνικό Θέατρο.

Τον Απρίλιο του 2019, ο δήμαρχος Λάρισας ανακοίνωσε τη μετονομασία του Θεάτρου του Μύλου σε «Θέατρο Κώστας Τσιάνος», ενώ βραβεύτηκε από την περιφερειάρχη Θεσσαλίας για την συνολική προσφορά του στον χώρο του Θεάτρου.

Καριέρα 
Θεωρείται από τους πρωτοπόρους στην ίδρυση αποκεντρωμένων θιάσων (Θέατρο Ν. Ιωνίας, Νέα Πορεία, Πειραματικό Θέατρο κ.ά.). Στο «Θεσσαλικό Θέατρο πρόσφερε τις δυνάμεις του για 30 χρόνια, ενώ υπήρξε καλλιτεχνικός του Διευθυντής για 22 χρόνια. Στη διάρκεια αυτή ασχολήθηκε με την προσέγγιση του αρχαίου δράματος. Σκηνοθέτησε τις τραγωδίες «Ηλέκτρα» και «Ιφιγένεια εν Ταύροις» του Ευριπίδη και τις «Χοηφόρους» του Αισχύλου με πρωταγωνίστρια τη Λυδία Κονιόρδου. Η σκηνοθετική του άποψη για την τραγωδία υμνήθηκε από το κοινό και την κριτική. 

Για την «Ηλέκτρα» τιμήθηκε με το βραβείο «Κάρολος Κουν».

Στο Εθνικό Θέατρο σκηνοθέτησε την Εκάβη με πρωταγωνίστρια την Άννα Συνοδινού, την «Ιφιγένεια εν Αυλίδι» του Ευριπίδη και τις κωμωδίες του Αριστοφάνη, «Βάτραχοι», «Όρνιθες» και «Λυσιστράτη». Στο Θεατρικό Οργανισμό Κύπρου σκηνοθέτησε τις «Θεσμοφοριάζουσες» του Αριστοφάνη. Όλες οι παραστάσεις του αρχαίου δράματος παίχτηκαν στο Φεστιβάλ Επιδαύρου και εκπροσώπησαν τη χώρα μας σε διεθνή φεστιβάλ.

Στο ΚΘΒΕ, του οποίου για μικρό χρονικό διάστημα ανέλαβε την καλλιτεχνική διεύθυνση, σκηνοθέτησε την «Ειρήνη» του Αριστοφάνη, τη «Στέλλα Βιολάντη» του Γρηγορίου Ξενόπουλου και τον «Γάμο» της Βάσας Σολωμού-Ξανθάκη.

Έχει τιμηθεί για την πολιτιστική του προσφορά από πολλούς οργανισμούς και δήμους και διετέλεσε Δημοτικός Σύμβουλος Λαρίσης. Υπήρξε αναπληρωματικός Καλλιτεχνικός Διευθυντής του Εθνικού Θεάτρου, κοντά στον Νίκο Κούρκουλο.

Δείγματα της δουλειάς του στο θέατρο είναι οι παραστάσεις: Η γειτονιά των αγγέλων (2013), Αχαρνής (2018), Χοηφόροι (2009), Η αυλή των θαυμάτων (2017), Το χρυσό κλειδί (2016), Ζωή χαρισάμενη (2017).

Παραπομπές 

Έλληνες ηθοποιοί θεάτρου
Έλληνες σκηνοθέτες
Έλληνες σκηνοθέτες θεάτρου
Απόφοιτοι του Ωδείου Αθηνών
Νταν Στήβενς

Ο Ντάνιελ Τζόναθαν Στήβενς (Daniel Jonathan Stevens ; 10 Οκτωβρίου 1982) είναι Άγγλος ηθοποιός. Απέκτησε διεθνή φήμη με τον ρόλο του ως Μάθιου Κρόλεϊ στην δραματική σειρά Downton Abbey (2010-12). Πρωταγωνίστησε επίσης στο θρίλερ The Guest (2014), στην περιπέτεια Νύχτα στο Μουσείο : Το Μυστικό του Τάφου (2014), ως το τέρας στην προσαρμογή της Ντίσνεϊ Πεντάμορφη και το Τέρας (2017), στο βιογραφικό δικαστικό δράμα Marshall (2017), ως Κάρολος Ντίκενς στο βιογραφικό δράμα The Man Who Invented Christmas (2017) και ως ο Ρώσος τραγουδιστής Αλεξάντερ Λέμτοβ στο Διαγωνισμός Τραγουδιού της Eurovision : Η ιστορία των Fire Saga. Από το 2017 έως το 2019, πρωταγωνίστησε ως Ντέιβιντ Χάλερ στην σειρά Legion. Το 2018, πρωταγωνίστησε στο θρίλερ τρόμου του Netflix, Apostle.

Βιογραφία 
Ο Στήβενς υιοθετήθηκε αμέσως μετά την γέννησή του από γονείς που ήταν και οι δυο δάσκαλοι και μεγάλωσε στην Ουαλία και στην νοτιοανατολική Αγγλία. Φοίτησε με υποτροφία στο Tonbridge School, ένα μη κρατικό σχολείο στο Κεντ. Εκεί ανέπτυξε το ενδιαφέρον του για την υποκριτική μόλις την οντισιόν για τον ομώνυμο ρόλο του Μάκβεθ με τον καθηγητή του, τον μυθιστοριογράφο Τζόναθαν Σμιθ. Από την ηλικία των 15 ετών, περνούσε τα καλοκαίρια ως εκπαιδευόμενος στο Εθνικό Θέατρο Νέων στο Λονδίνο.

Ο Στήβενς σπούδασε αγγλική φιλολογία στο Κέμπριτζ. Ως φοιτητής, ήταν μέλος των Footlights μαζί με τους Stefan Golaszewski, Tim Key και Mark Watson ενώ δραστηριοποιήθηκε και στην Marlowe Society. Ο σκηνοθέτης Peter Hall τον ξεχώρισε σε μια παραγωγή του Μάκβεθ, στην οποία ενσάρκωσε τον ομώνυμο χαρακτήρα και στην οποία έπαιζε μαζί με την κόρη του Hall, την ηθοποιό Rebecca Hall.

Προσωπική ζωή 
Το 2009, ο Στήβενς παντρεύτηκε την νοτιοαφρικανή τραγουδίστρια της τζαζ και καθηγήτρια φωνητικής Susie Hariet. Έχουν τρία παιδιά : τις κόρες Willow (γενν. 2009) και Eden (γενν. 2016) και τον γιο Aubrey (γενν. 2012). Η ηθοποιός Rebecca Hall είναι η νονά της Willow.

Εξωτερικοί σύνδεσμοι

Παραπομπές 

Βρετανοί ηθοποιοί
Ζίντζι Μαντέλα

Η Ζιντζίσουα Μαντέλα (Zindziswa Mandela, 23 Δεκεμβρίου 1960 - 13 Ιουλίου 2020), γνωστή και ως Ζίντζι Μαντέλα Χλόνγκγουεϊν (Zindzi Mandela-Hlongwane), ήταν νοτιοαφρικανή διπλωμάτης και ποιήτρια. Υπηρέτησε ως η Πρώτη Κυρία της Νότιας Αφρικής από το 1996 έως το 1998, ενώ υπηρέτησε και ως πρέσβειρα της Νότιας Αφρικής στην Δανία, λίγο πριν τον θάνατό της. 

Ήταν κόρη των ακτιβιστών και πολιτικών Νέλσον Μαντέλα και Γουίνι Μαντικιζέλα-Μαντέλα. Η Zindzi ήταν η μικρότερη από τις τρεις κόρες του Νέλσον Μαντέλα. 

Βιογραφία

Η Zindzi Mandela γεννήθηκε στις 23 Δεκεμβρίου 1960 στο Σοβέτο, την τότε, Ένωση Νότιας Αφρικής. Η χρονιά της γέννησής της ήταν επίσης η χρονιά που το Αφρικανικό Εθνικό Κογκρέσο παρουσίασε το επίσημο σύμβολό του. Η κυβέρνηση ενδιαφέρθηκε να εντάξει τους γονείς της στην πολιτική. Την στιγμή που ο πατέρας της στάλθηκε στην φυλακή, η Zindzi ήταν 18 μηνών. Κατά την διάρκεια της παιδικής της ηλικίας, η αδερφή της Ζενάντι Μαντέλα ανέλαβε την φροντίδα της καθώς και η μητέρα τους φυλακίστηκε για αρκετούς μήνες.

Ενσάρκωση 

 Στην τηλεοπτική ταινία Mrs Mandela (2009) του BBC, την Zindzi ενσάρκωσε η Refilwe Pitsoe.
 Η Bonnie Henna ενσάρκωσε την Zindzi στην ταινία Invictus (2009).
 Η Xoliswa Sithole ενσάρκωσε την Zindzi στην τηλεοπτική ταινία Mandela (1987).

Εξωτερικοί σύνδεσμοι
 
 Carolyne Wangui, "Zindzi Mandela Biography and Family" , Africanmania.com, 16 August 2017.
 Julia Llewellyn Smith, "Zindzi Mandela interview: the father I knew", The Telegraph, 15 December 2013.
 "Talk to Al Jazeera – Zindzi Mandela – 18 July 08 – Part 1" and "Talk to Al Jazeera – Zindzi Mandela – 18 July 08 – Part 2". YouTube video.

Παραπομπές 

Διπλωμάτες
Νοτιοαφρικανοί
Θέμης Μουμουλίδης

Ο Θέμης Μουμουλίδης είναι Έλληνας σκηνοθέτης, συγγραφέας και σκηνογράφος. Στις εκλογές του Σεπτεμβρίου 2015 εξελέγη βουλευτής Κοζάνης με τον ΣΥΡΙΖΑ.

Βιογραφία 
Γεννήθηκε στην Πτολεμαΐδα και μεγάλωσε στην Θεσσαλονίκη. Σπούδασε οικονομικά, κινηματογράφο, θέατρο (Αθήνα, Παρίσι, Σόφια) και παρακολούθησε τον ετήσιο κύκλο μαθημάτων με θέμα: «Διεύθυνση πολιτιστικών υποθέσεων» (Βρυξέλλες). 

Πρωτοεμφανίστηκε στο θέατρο το 1982, ως βοηθός του σκηνοθέτη Αλέξη Δαμιανού (Ματωμένος Γάμος).

Έχει σκηνοθετήσει περισσότερες από 100 παραστάσεις (Φεστιβάλ Αθηνών, Κρατικό Θέατρο Βορείου Ελλάδος, Διεθνές Φεστιβάλ Πάτρας, Μέγαρο Μουσικής Αθηνών, Εθνική Συμφωνική Ορχήστρα της ΕΡΤ, ΔΗ.ΠΕ.ΘΕ. διαφόρων ελληνικών πόλεων κ.ά.). Επίσης, έχει σκηνοθετήσει δυο ταινίες μικρού μήκους και μια τηλεταινία. Έχει συγγράψει ή έχει συνεργαστεί στη συγγραφή σεναρίων για κινηματογραφικές ταινίες και έχει μεταφράσει θεατρικά κείμενα. 

Διετέλεσε καλλιτεχνικός διευθυντής του Φεστιβάλ Βύρωνα (1987/94) και των ΔΗ.ΠΕ.ΘΕ Βόλου (1995/99) και Πάτρας (1999-2007). Υπήρξε συνιδρυτής του Φεστιβάλ Βριλησσίων (1986). 

Το Σεπτέμβριο του 2007 δημιούργησε τον οργανισμό «5η Εποχή Τέχνης», ο οποίος δραστηριοποιείται στο χώρο της θεατρικής παραγωγής (Θέατρο Κάππα), του κινηματογράφου, των εκπαιδευτικών προγραμμάτων και των εκδόσεων. Με την ΕΛΣ συνεργάστηκε άπαξ, ως σκηνοθέτης του έργου «Η Όπερα της πεντάρας» (Die Dreigroschenoper) που παρουσιάστηκε ως συμπαραγωγή του Κέντρο Μουσικού Θεάτρου Βόλου και το ΔΗ.ΠΕ.ΘΕ. Βόλου (1998-99). 

Στις Βουλευτικές Εκλογές τον Σεπτέμβριο του 2015 κατέβηκε ως υποψήφιος και τελικά εξελέγη Βουλευτής στην εκλογική περιφέρεια Κοζάνης με τον ΣΥ.ΡΙΖ.Α.
ενώ στις εκλογές 2019 πάλι στην εκλογική περιφέρεια Κοζάνης με τον ΣΥ.ΡΙΖ.Α. έλαβε 5.033 ψήφους και απέτυχε να επανεκλεγεί.

Παραπομπές 

Έλληνες σκηνοθέτες θεάτρου
Έλληνες σκηνογράφοι
Έλληνες συγγραφείς
Έλληνες σεναριογράφοι
Βουλευτές Κοζάνης
Βουλευτές εκλεγμένοι με τον ΣΥΡΙΖΑ
Περιφερειακοί Σύμβουλοι ανά την Ελλάδα
Ανακλής

Ο Ανακλής ήταν αρχαίος Έλληνας αγγειογράφος, που άκμασε κατά το δεύτερο μισό του 6ου αιώνα π.Χ.. Ασχολήθηκε κυρίως με τη μικρογραφική διακόσμηση κυλίκων. Σώζονται δύο μελανόμορφες κύλικές του (η μία από αυτές προέρχεται από το εργαστήριο του αγγειοπλάστη Νικοσθένη), ενώ άλλων δύο σωζόμενων κυλίκων η «πατρότητα» αμφισβητείται.

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 5, σελίδα 379

Ανακλης